A4-0168/95

Ψήφισμα σχετικά με τη σύσταση της Επιτροπής για τους γενικούς προσανατολισμούς της οικονομικής πολιτικής των κρατών μελών και της Κοινότητας (COM(95) 0228 - C4-0210/95)

Το Ευρωπαϊκό Κοινοβούλιο,

- έχοντας υπόψη το πλαίσιο της Επιτροπής για τους γενικούς προσανατολισμούς της οικονομικής πολιτικής, σύμφωνα με το άρθρο 103, παράγραφος 2 της Συνθήκης ΕΚ,

- έχοντας περαιτέρω υπόψη τα άρθρα 102 A και 103, παράγραφος 1 της Συνθήκης ΕΚ, τα οποία απαιτούν από τα κράτη μέλη να συντονίζουν τις οικονομικές πολιτικές τους και να τις ασκούν επιδιώκοντας την προαγωγή των σκοπών που εκτίθενται στο άρθρο 2 της Συνθήκης ΕΚ,

- έχοντας υπόψη τη σύσταση της Επιτροπής (COM(95) 0228 - C4-0210/95),

- έχοντας υπόψη την έκθεση της Επιτροπής Οικονομικής, Νομισματικής και Βιομηχανικής Πολιτικής και τη γνωμοδότηση της Επιτροπής Κοινωνικών Υποθέσεων και Απασχόλησης (Α4-0168/95),

1. πιστεύει ότι το βασικό καθήκον της οικονομικής πολιτικής των κρατών μελών και της Κοινότητας είναι να μεταφράσει τη συνεχιζόμενη οικονομική ανάκαμψη σε σημαντικά αυξημένη δημιουργία απασχόλησης και μη πληθωριστική βιώσιμη ανάπτυξη[semigr ]

2. τονίζει ότι τα σημερινά και τα προβλεπόμενα επίπεδα ανεργίας εξακολουθούν να προκαλούν βαθειά ανησυχία (11,2% το 1994, 10,7% το 1995, 10,1% το 1996), και κατά συνέπεια εκφράζει τη λύπη του για το γεγονός ότι το τμήμα των Προσανατολισμών που αναφέρεται στην απασχόληση - σε αντίθεση με τα τμήματα που αναφέρονται στον πληθωρισμό και τα ελλείμματα - δε θεσπίζει στόχους και δεν περιέχει προσανατολισμούς για την εφαρμοστέα πολιτική[semigr ]

3. εκφράζει την ανησυχία του για το γεγονός ότι σύμφωνα με τις προβλέψεις της Επιτροπής η ανάπτυξη της ΕΕ 1994-1996 θα απορροφήσει λιγότερο από το ήμισυ της πλεονασματικής παραγωγικής ικανότητας που ανέκυψε σε ένα μόλις έτος (1993) της πρόσφατης ύφεσης, και για το ότι κατά τα έτη 1995-1996 θα δημιουργηθούν 3 εκατ. νέων θέσεων εργασίας, μειώνοντας την ανεργία κατά 1,6 εκατ. μόνο σε σύγκριση με τα 5,8 εκατ. θέσεων εργασίας που χάθηκαν κατά τα έτη 1992-1994[semigr ]

4. συμπεραίνει ότι, ακόμα και στο πλαίσιο των σχετικών αισιόδοξων αναπτυξιακών προβλέψεων της Επιτροπής σε σύγκριση με εκείνες του ΟΟΣΑ και του ΔΝΤ, υπάρχει κίνδυνος η προβλεπόμενη ανάπτυξη να αποδειχθεί ανεπαρκής για την εξάλειψη της ανεργίας που προέκυψε από την τελευταία ύφεση, με επακόλουθο κίνδυνο να διογκωθούν τα ποσοστά ανεργίας της Κοινότητας από μια ανεπαρκή ανάκαμψη, μην αφήνοντας έτσι περιθώρια για ικανοποίηση όσον αφορά την οικονομική ανάπτυξη[semigr ]

5. θεωρεί ένδειξη ανισορροπίας το γεγονός ότι δεν γίνεται αναφορά στον κίνδυνο ανεπαρκούς ανάκαμψης και ζητεί επομένως συμπλήρωση των προσανατολισμών ώστε να ζητηθεί από τα κράτη μέλη να αποτρέψουν μιαν υποτροπή του πληθωρισμού, εξασφαλίζοντας όμως ότι η ζήτηση θα αυξηθεί επαρκώς ώστε να επιτρέψει την ανάπτυξη πάνω από τις τρέχουσες τάσεις της οικονομίας για αρκετά χρόνια, κάτι που χρειάζεται εξ ορισμού για να συνέλθει η οικονομία από την ύφεση[semigr ]

6. πιστεύει ότι οι πολιτικές που θεσπίζονται στους προσανατολισμούς δεν επαρκούν για την επίτευξη της βιώσιμης ανάπτυξης και για την αντιμετώπιση της μαζικής ανεργίας, και πιστεύει ότι πρέπει να εκτεθεί πολύ σαφέστερα η συμβολή τόσο της νομισματικής πολιτικής όσο και των διαρθρωτικών πολιτικών[semigr ]

7. εκφράζει την ανησυχία του για το γεγονός ότι οι προβλέψεις εξακολουθούν να τοποθετούν τη διαρθρωτική ανεργία στο 9% του εργατικού δυναμικού για το 1997[semigr ]

8. ως εκ τούτου ζητεί με έμφαση να αυξηθεί σημαντικά η περιεκτικότητα της οικονομικής μεγέθυνσης σε θέσεις εργασίας, με την υλοποίηση των συστάσεων της Λευκής Βίβλου για την Ανάπτυξη, την Ανταγωνιστικότητα και την Απασχόληση, ειδικότερα με:

- την ενίσχυση των κινήτρων για την πρόσληψη προσωπικού, χάρη στη μείωση της φορολογικής επιβάρυνσης/μη μισθολογικού εργατικού κόστους σε πλαίσιο συνολικής μακροοικονομικής σταθερότητας,

- τη σταδιακή μετατόπιση της φορολογικής επιβάρυνσης από τους φόρους που βασίζονται στην εργασία σε φόρους που βασίζονται στη χρησιμοποίηση σπάνιων φυσικών πόρων και στη μόλυνση του περιβάλλοντος[semigr ]

- την επείγουσα εξέταση, μαζί με τους κοινωνικούς εταίρους, νέων διαμορφώσεων του χρόνου εργασίας, ώστε να αυξηθεί η απασχόληση χωρίς να μειωθεί η ανταγωνιστικότητα των επιχειρήσεων,

- την ενίσχυση των συστημάτων επαγγελματικής κατάρτισης, ώστε να βελτιωθεί η ελαστικότητα της αγοράς εργασίας και οι ευκαιρίες απασχόλησης για τα μεμονωμένα άτομα[semigr ]

- την ενίσχυση του ρόλου των ΜΜΕ στη δημιουργία νέων θέσεων εργασίας και στην οικονομική ανάπτυξη, τονίζοντας ότι θα πρέπει να αναληφθούν σε κοινοτικό επίπεδο προσπάθειες στήριξης και ενδυνάμωσης των ΜΜΕ[semigr ]

- την ενίσχυση των ανταγωνιστικών στοιχείων των επιχειρήσεων στην ΕΕ και την μακρόπνοη αύξηση των επενδύσεων ως μορφή προώθησης της οικονομικής ανάπτυξης και αύξησης της απασχόλησης, μέσω της διαρκούς ενίσχυσης της ποιότητας και της καινοτομίας, της ενθάρρυνσης της έρευνας και της τεχνολογικής ανάπτυξης[semigr ]

9. γνωρίζοντας ότι το ήμισυ σχεδόν της διαρθρωτικής ανεργίας αντιπροσωπεύει τους μακροχρονίως ανέργους, ζητεί να εντατικοποιηθούν τα προγράμματα επαγγελματικής κατάρτισης που αφορούν ειδικά τις μειονεκτούσες ομάδες, ώστε να αυξηθούν οι δυνατότητες εργασιακής προσφοράς των ατόμων αυτών, να προωθηθεί η κοινωνική συνοχή και να καταπολεμηθεί ο κίνδυνος του κοινωνικού αποκλεισμού[semigr ]

10. υποστηρίζει την πρόταση που διατύπωσε η Επιτροπή, συναφώς προς το άρθρο 103 της Συνθήκης ΕΚ, για την εγκαθίδρυση διαδικασίας με στόχο την παρακολούθηση των τάσεων και πολιτικών στον τομέα της απασχόλησης, αλλά ζητεί να πραγματοποιηθούν διοργανικές συζητήσεις σχετικά με τον τρόπο με τον οποίο μπορεί να ενισχυθεί η πρόταση και ο δημοκρατικός έλεγχος των διαδικασιών[semigr ]

11. σημειώνει με ικανοποίηση ότι, από όλους τους τομείς σύγκλισης στην Κοινότητα, η μεγαλύτερη πρόοδος έχει συντελεσθεί όσον αφορά τον πληθωρισμό (με μείωση από την αιχμή του 5,6% το 1991 σε 3,2% το 1994), αλλά εκφράζει την ανησυχία του για την αβεβαιότητα των προοπτικών, ιδίως στα κράτη μέλη που υφίστανται μείωση της αξίας του νομίσματός τους, και ζητεί να συντελεσθεί περαιτέρω πρόοδος[semigr ]

12. χαιρετίζει τη συνολικά καθοδική τάση των ελλειμμάτων του δημόσιου τομέα αλλά εκφράζει τη λύπη του για το γεγονός ότι, σε σχέση με μια τριετία (1994-1996) έντονης οικονομικής μεγέθυνσης, οι προβλέψεις υποδεικνύουν ότι το ήμισυ μόνο της αναμενόμενης μείωσης του καθαρού δανεισμού στην Κοινότητα (μείωσης που αντιστοιχεί σε 1,6% του ΑΕγχΠ) θα οφείλεται σε αυτοπροαίρετη μείωση των ελλειμμάτων. Εν προκειμένω απευθύνει προειδοποίηση κατά της «παραμέλησης της προσαρμογής», η οποία ενδέχεται να εξασθενήσει τις προσπάθειες αντιμετώπισης των βασικών διαρθρωτικών ελλειμμάτων καθώς οι κυκλικές βελτιώσεις επηρεάζουν θετικά τον δανεισμό του δημοσίου[semigr ]

13. αποδοκιμάζει την τάση που σημειώνεται στον ακαθάριστο δανεισμό του δημόσιου τομέα (σε σχέση με το ΑΕγχΠ), ο οποίος αναμένεται να απομακρυνθεί ακόμη περισσότερο από το στόχο του 60% (από 66,2% το 1993 σε 70,4% το 1996), πράγμα που υποδηλώνει ότι αρκετά κράτη μέλη χρειάζεται να υιοθετήσουν πολύ περισσότερο φιλόδοξα δημοσιονομικά σχέδια[semigr ]

14. χαιρετίζει την έμφαση των προσανατολισμών στη φορολογική ενοποίηση, αλλά πιστεύει ότι δείχνουν ανεπαρκή επίγνωση του σχετικά κλειστού χαρακτήρα της ευρωπαϊκής οικονομίας και την επακόλουθης ανάγκης να εξασφαλίσουν οι ευρωπαϊκές αρχές ότι οι πολιτικές τους δεν οδηγούν σε αδικαιολόγητη αύξηση της εσωτερικής ζήτησης[semigr ]

15. φρονεί συνεπώς ότι η προτροπή των προσανατολισμών για μία ταχεία και ουσιαστική μείωση των ελλειμμάτων θα δημιουργήσει τις προϋποθέσεις για μείωση των επιτοκίων προωθώντας ούτως τις επενδύσεις και την οικονομική ανάπτυξη διαρκείας[semigr ]

16. υπογραμμίζει ότι, εφόσον οι χώρες ενοποιούν, με οποιοδήποτε ρυθμό, το φορολογικό τους καθεστώς, οι νομισματικές αρχές θα επιφορτιστούν με το βάρος της εξασφάλισης μιας επαρκούς ανάπτυξης της ζήτησης. Οι νομισματικές αρχές πρέπει να κληθούν να έχουν επίγνωση των ευθυνών τους[semigr ]

17. ανησυχώντας για τη βλαπτική επίδραση που θα έχει σε όλα τα κράτη μέλη η συναλλαγματική αστάθεια και οι ενδεχόμενες συναλλαγματικές πολιτικές «επαιτείας από τους γείτονες», εφιστά την προσοχή στους κινδύνους που αντιπροσωπεύουν για την εύρυθμη λειτουργία της εσωτερικής αγοράς οι στρεβλώσεις του ανταγωνισμού και τα πρόσθετα βάρη που επιβάλλονται στις χώρες υποτιμώμενου νομίσματος προκειμένου αυτές να επιτύχουν μεσοπρόθεσμους στόχους προσανατολισμένους στη σταθερότητα[semigr ]

18. πιστεύει ότι, προκειμένου να αποβεί επιτυχής η διαδικασία προσαρμογής, χρειάζεται να καταστρωθεί από την Επιτροπή μια μεσοπρόθεσμη στρατηγική που να λαμβάνει υπόψη τα εξής στοιχεία:

i) η ανταπόκριση στα κριτήρια σύγκλισης και ένας κατάλληλος συνδυασμός δημοσιονομικής και νομισματικής πολιτικής, δεδομένου ότι αποτελούν θέματα κοινού ενδιαφέροντος, απαιτούν την ανάπτυξη νέων μέσων πολιτικής και θεσμικών δομών, ώστε να εξασφαλισθεί καλύτερη συνεργασία και να ελαχιστοποιηθούν οι βλαπτικές επιδράσεις[semigr ]

ii) χρειάζεται να εξετασθεί το ενδεχόμενο ανάληψης μιας κοινοτικής πρωτοβουλίας όσον αφορά το διεθνές νομισματικό σύστημα, λαμβανομένης υπόψης της αστάθειας που προκαλεί η μείωση της αξίας του δολλαρίου, καθώς και του ρόλου που παίζει το νόμισμα αυτό στους διακανονισμούς και τις συναλλαγές σε διεθνές επίπεδο[semigr ]

iii) χρειάζεται μια μεσοπρόθεσμη μεταρρύθμιση των συστημάτων κοινωνικής προστασίας στο πλαίσιο των δημογραφικών τάσεων και των δημοσιονομικών περιορισμών[semigr ]

iv) πρέπει να δοθεί προτεραιότητα στην ολοκλήρωση της εσωτερικής αγοράς με την πλήρη μεταφορά των υπαρχουσών οδηγιών στις νομοθεσίες των κρατών μελών, ιδίως δε στους τομείς των ασφαλειών, του δικαίου των εταιρειών, της πνευματικής και βιομηχανικής ιδιοκτησίας, των κρατικών προμηθειών, της νέας τεχνολογίας και των νέων υπηρεσιών, των χρηματοπιστωτικών υπηρεσιών και της ελεύθερης διακίνησης, ενώ πρέπει επίσης να ολοκληρωθεί η εσωτερική αγορά στους τομείς της ενέργειας, των τηλεπικοινωνιών και των μεταφορών[semigr ]

v) ενίσχυση της επαγγελματικής κατάρτισης του ανθρώπινου δυναμικού, καθώς και έμφαση στη συνεχή κατάρτιση, προωθώντας μια στενότερη συνεργασία μεταξύ των κέντρων δημιουργία γνώσης και τεχνολογικής ανάπτυξης και του επιχειρηματικού τομέα[semigr ]

vi) οι συστάσεις του Ευρωπαϊκού Συμβουλίου του Essen σχετικά με την κοινωνία της πληροφορίας, τη νομοθετική και διοικητική απλοποίηση και την ανταγωνιστικότητα της Κοινότητας πρέπει να μετουσιωθούν σε κοινοτική νομοθεσία[semigr ]

vii) τη μετάβαση στο νέο αναπτυξιακό πρότυπο με την εφαρμογή των συστάσεων που περιέχονται στο κεφάλαιο 10 της Λευκής Βίβλου για την Ανάπτυξη, την Ανταγωνιστικότητα και την Απασχόληση με στόχο την ολοκλήρωση της περιβαλλοντικής πολιτικής και της οικονομικής πολιτικής, προκειμένου να επιτευχθεί μία από οικολογικής απόψεως βιώσιμη ανάπτυξη[semigr ]

19. αναθέτει στον Πρόεδρό του να διαβιβάσει το παρόν ψήφισμα στο Συμβούλιο, την Επιτροπή και τα κοινοβούλια των κρατών μελών.